Na osnovu člana 69. stav 1), 112. stav 1. i 2.) Zakona o visokom obrazovanju („Službene novine Kantona Sarajevo, broj: 36/22), Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu - Fakultetu zdravstvenih studija u akademskoj 2025/2026. godini, broj: 04-1-1694/25 od 09.09.2025. godine, Odluke o dopuni Dinamičkog plana potreba od 09.04.2026. godine,  Odluke Vijeća Univerziteta u Sarajevu – Fakulteta zdravstvenih studija broj: 04-1-1104/26 od 09.06.2026., Odluke Senata Univerziteta u Sarajevu broj: 01-14-10/26 od 24.06.2026, raspisuje se

KONKURS
za izbor u akademsko zvanje
I Nastavnik u zvanju vanredni profesor–radni odnos u nepunom radnom vremenu do 50% (u skladu sa članom 96 e) i 115. (4).Zakona o visokom obrazovanju (Sl. novine  Kantona Sarajevo“, br: 33/17))
1. Naučna oblast Zaštita i njega zdravlja zajednice i nastavni predmet Menadžment u zdravstvu – 1 izvršilac

Uslovi za izbor, u skladu sa članom 96. e) Zakona o visokom obrazovanju („Službene novine Kantona Sarajevo“, broj: 33/17),  su: 
Vanredni profesor: proveden najmanje jedan izborni period u zvanju docenta, najmanje pet naučnih radova  objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija

Kandidati su kao dokaz o ispunjavanju gore navedenih uslova obavezni priložiti:
1. Popunjen i svojeručno potpisan Obrazac prijave na konkurs (Obrazac prijave na konkurs kandidati mogu preuzeti na web stranici: fzs.unsa.ba), uz obaveznu naznaku pozicije na koju kandidat konkuriše)
2. Kraću biografiju (CV) i spisak objavljenih naučnih radova, naučna dostignuća i doprinos, u elektronskoj i štampanoj formi
3. Diplome o stečenim stepenima zvanja (I ciklus, II ciklus studija i III ciklus studija, dodiplomski, magistarski studij i doktorski studij) u skladu sa uslovima konkursa
4. Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
5. Listu objavljenih knjiga, udžbenika, naučnih radova kao i same knjige i radove, u skladu s uslovima za izbor, 
6. Dokaz – potvrda o uspješno obavljenom mentorstvu , u skladu s uslovima za izbor,
7. Podatke o eventualnim nagradama i priznanjima u vezi sa odgovarajućom naučnom oblasti, ako ih kandidat posjeduje
8. Dokazi propisani članom 115. Stav (4) Zakona o visokom obrazovanju (Službene novine KS  br: 33/17) u slučaju da se radi o kandidatima koji ispunjavaju uslove za izbor u zvanje prije isteka roka na koji su birani, a shodno članu 176. stav. (1) i (2) Zakona o visokom obrazovanju (Službene novine KS, broj: 36/22)
9. Drugi dokazi relevantni za izbor.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine, ne starije od šest mjeseci.
Sva dokumentacija se prilaže u originalu ili ovjerenoj fotokopiji.  Dokumentacija dostavljena po konkursu, po okončanju procedure izbora, ne vraća se kandidatu.
Ovjerena fotokopija dokumenta nema ograničen rok važenja, pod uvjetom da ni dokument nema preciziran rok važenja.
Konkurs ostaje otvoren 15 dana od dana objavljivanja.
Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu – Fakultet zdravstvenih studija, ul. Bardakčije br. 1, Sarajevo.
Nepotpune i neblagovremene prijave  neće se uzeti u razmatranje.
